Da Tyskland okkuperte Norge våren 1940, ble prinsessen sammen med mor og søsken brakt i sikkerhet til Sverige og senere til USA. Under krigen befant hun seg i Washington DC. Etter sin hjemkomst i 1945 var hun i tre år elev på Nissens Pikeskole. Hun tok realskoleeksamen i 1948, og gikk deretter på pensjonatskole i Sveits og ved Märthaskolen i Oslo; en skolegang med vekt på huslige aktiviteter.